《出水寺》
明代·唐文凤

梵刹巍峨知几年，上方楼阁出云烟。天开兜率无双境，山涌空同第一泉。

惠远白莲期入社，陶潜黄菊愿归田。三生石上精魂在，月照心清悟夙缘。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。